data.title: Els comuns només contemplen un tripartit amb Colau com a batllessa
data.context: El portaveu de Catalunya en Comú, Joan Mena, ha afirmat que Barcelona en Comú mantindrà l'oferta de tripartit amb ERC i PSC 'fins a l'últim moment'. Després que la coordinadora de BeC hagi proposat que Ada Colau es presenti la investidura per tornar a ser batllessa, Mena ha explicat en una entrevista a La Xarxa que no contemplen 'altres opcions' que aquest acord. 'El que volem és que Maragall i Collboni s'avinguin a poder fer un govern que sigui estable, transversal i representi els interessos de la ciutat', ha argumentat el portaveu de CatComú, que creu que correspon a ERC i PSC 'decidir si volen prioritzar altres tipus de governs o un govern d'esquerres'. D'altra banda, Mena ha assegurat que els comuns no estan ni estaran 'en converses' amb Manuel Valls, que ha ofert el suport perquè Colau pugui ser alcaldessa. Així, ha dit que la proposta dels comuns és 'la mateixa de la nit electoral' i que es mantindrà 'fins al dia 15', la data límit. Mena també creu que l'entesa entre aquestes tres forces significaria enviar 'un missatge de superació de blocs que sembla que xoquen i semblen incapaços de dialogar i posar-se d'acord'.
data.text: 'fins a l'últim moment'
data.id: P_667_C_667_Q1
data.question: Fins quan prosseguirà l'oferta de tripartit que ofereix Barcelona en Comú?
data.text: ERC i PSC
data.id: P_667_C_667_Q2
data.question: Amb quins partits polítics formaria un tripartit Barcelona en Comú?
data.text: perquè Colau pugui ser alcaldessa
data.id: P_667_C_667_Q3
data.question: Per què ofereix suport Manuel Valls?